นิกเกอิปิดเช้าพุ่ง 239.55 จุด รับคาดการณ์ BOJ ผ่อนคลายการเงิน
นิกเกอิปิดเช้าพุ่ง 239.55 จุด รับคาดการณ์ BOJ ผ่อนคลายการเงิน
15 ก.ย. 2558

ดัชนีนิกเกอิตลาดหุ้นโตเกียวปิดภาคเช้าพุ่งขึ้นในวันนี้ โดยดัชนีนิกเกอิปิดภาคเช้าพุ่งขึ้น 239.55 จุด หรือ 1.33% แตะที่ 18,205.25 จุด เพราะได้แรงหนุนจากกระแสคาดการณ์ที่ว่า ธนาคารกลางญี่ปุ่น (BOJ) จะเดินหน้าผ่อนคลายนโยบายการเงินต่อไป ในการประชุมระยะเวลา 2 วันซึ่งจะเสร็จสิ้นลงวันนี้
ดัชนีนิกเกอิปรับตัวขึ้นตั้งแต่ตลาดเปิดทำการ โดยตลาดดีดตัวขึ้นจากที่ร่วงลงเมื่อวานนี้ ประกอบกับได้รับแรงหนุนจากการคาดการณ์ที่ว่า BOJ จะเดินหน้าผ่อนคลายนโยบายการเงิน        
หุ้นกลุ่มอาหารปรับตัวขึ้นถ้วนหน้า ขานรับความหวังที่ว่าอุตสาหกรรมอาหารจะได้รับแรงหนุนหลังจากมีรายงานว่า บริษัทอิโตแฮม ฟูดส์ ซึ่งเป็นบริษัทแปรรูปเนื้อวัว วางแผนที่จะควบรวมกิจการกับบริษัทโยเนะคิว ซึ่งเป็นคู่แข่งรายเล็กกว่า ทั้งนี้ ข่าวดังกล่าวช่วยหนุนหุ้นอิโตแฮม ฟูดส์ พุ่งขึ้น 3% และหุ้นโยเนะคิว ทะยานขึ้น 8.4%